บาทแข็งปั้ก!! เทียบดอลลาร์ ต่ำสุดในรอบเกือบ 6 ปี
บาทแข็งปั้ก!! เทียบดอลลาร์ ต่ำสุดในรอบเกือบ 6 ปี
บาทแข็งปั้ก!! เทียบดอลลาร์ ต่ำสุดในรอบเกือบ 6 ปี
20 มิ.ย. 2562

ผู้สื่อข่าวรายงานว่า  บ่ายวันนี้(20มิ.ย.62) ค่าเงินบาทแข็งค่าแข็งค่าขึ้นอีก โดยล่าสุด ณ เวลา 15.49 น. อยู่ที่ระดับ 30.9550 บาท/ดอลลาร์สหรัฐ โดยแข็งค่าจากเย็นวานนี้(19 มิ.ย.62) ปิดตลาดที่ระดับ 31.23 บาท/ดอลลาร์ และเป็นการแข็งค่าสุดในรอบเกือบ 6 ปี โดยนับตั้งแต่เงินบาท/ดอลลาร์สหรัฐอยู่ที่ระดับ 30.9580 บาท/ดอลลาร์สหรัฐ เมื่อวันที่ 2 ก.ค.2556

ด้านนักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.12/14 บาท/ดอลลาร์ แข็งค่าจากเย็นวานที่ปิดตลาดที่ระดับ 31.24 บาท/ดอลลาร์ โดยเป็นการแข็งค่าสุดในรอบ 4 เดือนนับตั้งแต่ ก.พ.62
โดยภาคเช้าเงินบาทปรับตัวแข็งค่าเมื่อเทียบกับดอลลาร์สหรัฐ สอดคล้องกับทิศทางของค่าเงินสกุลอื่นๆ ในภูมิภาค หลังจากที่ประธานธนาคารกลางสหรัฐ (เฟด) ส่งสัญญาณว่าจะมีการปรับลดอัตราดอกเบี้ยนโยบายลงในเร็วๆ นี้ เพราะมีความกังวลต่อเศรษฐกิจสหรัฐที่กำลังชะลอตัว ในขณะที่ผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) รอบนี้ยังคงดอกเบี้ยไว้ในระดับเดิมไปก่อน
อนึ่งวันนี้คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติ 9-1 เสียงในการคงอัตราดอกเบี้ยระยะสั้นที่ระดับ 2.25-2.50% ในการประชุมเมื่อวานนี้ ตามที่ตลาดการเงินคาดการณ์ไว้ นอกจากนี้ เฟดยังได้ส่งสัญญาณปรับลดอัตราดอกเบี้ย 0.50% ในช่วงครึ่งหลังของปีนี้ ท่ามกลางความไม่แน่นอนของภาวะเศรษฐกิจ และการคาดการณ์เงินเฟ้อที่ลดลง 